Уҡыу йорто урынлашҡан ҡасаба егете булған Валерий ятаҡҡа юлды һыуын­дырмай, ҡыҙҙарға йыш килеп йөрөй. «Света, һиңә килә бит ул. Егеттең күңелен күр инде, матур итеп һөйләш. Ипле генә күренә бит!» – ти бүлмәләш ҡыҙҙар Светаға. Бер көндө Валерий ҡыҙҙы дискотекаға саҡыра. Шулай тора-бара дуҫлыҡ мөхәб­бәткә әүерелә. Егет үҙенең һөйгәнен өйҙәренә алып ҡайтып, ата-әсәһе менән таныштыра. Бына уҡыу йортон тамамлар ваҡыт та етә.